
BIROUL SOLUTIONARI  CONTESTATII SI METODOLOGIE 

IF2014-003565/11.03.2014
                                                                                                                      APROBAT

                                                                                                                        PRIMAR

                                                                                                                   ROBU NICOLAE
Referat
privind acordarea scutirii de la plata impozitului pe cladiri aferent anului fiscal 2014, datorat bugetului local al municipiului Timisoara de catre Asociatia Ecumenica a Bisericilor din Romania- AIDRom
Avand in vedere cererea inregistrata la Directia Fiscala a Municipiului Timisoara sub nr.E22014-000073/06.01.2014, completata cu documentatia inregistrata sub nr.E12014-004859/19.02.2014 si nr. E22014-006936/10.03.2014, prin care Asociatia Ecumenica a Bisericilor din Romania-AIDROM cu sediul in Bucuresti, sector 2, str. Halmeu nr.12, CIF5197532, solicita in baza dispozitiilor art.250 alin.(1) pct.19 din Legea nr.571/2003 privind Codul Fiscal, acordarea scutirii de la plata impozitului aferent cladirii situate in Timisoara, Ghe Sincai, nr 9, ap 1, 2, 3, datorat bugetului local al municipiului Timisoara pentru anul fiscal 2014. 

Potrivit dispozitiilor art.250 alin.(1) pct.19 din Legea nr.571/2003 privind Codul fiscal „Clădirile pentru care nu se datorează impozit, prin efectul legii, sunt, după cum urmează: (...)  19. clădirile utilizate pentru activităţi social-umanitare de către asociaţii, fundaţii şi culte, potrivit hotărârii consiliului local.” 
Prin Hotararea Consiliului Local nr.285/30.05.2013, privind stabilirea impozitelor şi taxelor locale în Municipiul Timişoara pentru anul 2014, anexa nr.6, Consiliul Local al Municipiului Timisoara a stabilit procedura de acordare a scutirii de la plata impozitului pe cladiri prevazuta la art.250 alin.1 pct.19 din Legea nr.571/2003. 
Conform art.1 si art.2 al anexei nr.6 la Hotararea Consiliului Local nr.285/30.05.2013:
· art. 1 „Nu se supun impozitarii pentru anul fiscal 2014, cladirile utilizate in intregul lor de catre asociatii, fundatii si culte sau de catre acestea in parteneriat cu autoritati sau institutii publice, numai pentru activitati social-umanitare, constand in: asigurarea de gazduire; hrana; sprijin material; ingrijire medicala; asistenta sociala; psihologica; activitati educationale; activitati de recuperare, reabilitare si reinsertie sociala, pentru persoane aflate in dificultate (copii abandonati, orfani, proveniti din familii dezorganizate, persoane cu handicap, persoane varstnice si altele asemenea), prestate cu titlu gratuit „
· art.2 al anexei nr. 6 “Scutirea prevazuta la art. 1 se acorda prin hotărârea consiliului local, pe baza de cerere, ...”
Din documentele depuse de fundatie in sustinerea cererii de acordare a scutirii inregistrate la Directia Fiscala a Municipiului Timisoara sub nr. E22014-000073/06.01.2014si nr. E12014-004859/19.02.2014, rezulta urmatoarele:

· prin Sentinta Civila nr.26/05.07.1993, s-a admis cererea formulata de Asociatia Ecumenica a Bisericilor din Romania AIDROM si s-a dispus inregistrarea asociatiei ca persoana juridica ;

· prin Sentinta Civila nr.143/30.06.1998, s-a admis cererea formulata de Organizatia ARCA- Forumul Roman pentru Refugiati si Migranti si s-a dispus inregistrarea asociatiei ca persoana juridica;

· potrivit art. 2 alin. (2) din Statutul Asociatiei Ecumenica a Bisericilor din Romania AIDROM autentificat prin incheierea nr.7979/08.04.1999 in forma modificata si completata ”Scopul principal al asociatiei este sa promoveze bunele relatii intre Biserici, justitia sociala si drepturile omului” iar  potrivit art. 2 alin. (3) din Statutul Asociatiei Ecumenica a Bisericilor din Romania AIDROM autentificat prin incheierea nr.7979/08.04.1999 in forma modificata si completata  „Pentru indeplinirea scopului principal, AIDROM va actiona la nivel local, national, regional si international cu Bisericile, cu ONG-urile, cu institutii ale statului si alti parteneri sociali pentru a veni in intampinarea unor probleme sociale precum: saracia, inegalitatea intre sexe, dreptul la munca si drepturile omului, traficul de fiinte umane, discriminarea ca problema generala, pacea sociala, precum si pacea inter-etnica si inter-religioasa” 

· potrivit capitolului II „Scopul si obiectivele organizatiei” din statutul Organizatiei ARCA Forumul Roman pentru Refugiati si Migranti, organizatia ofera beneficiarilor (migranti, refugiati, repatriati si persoane apartinand unor grupuri sociale marginalizate sau defavorizate) servicii sociale primare si specializate, educationale, de sanatate, servicii juridice, asistenta umanitara, sprijin material si financiar, programe specializate de informare, consiliere, educare si  instruire. 

· conform declaratiilor pe proprie raspundere ale reprezentantilor legali ai Asociatiei Ecumenica a Bisericilor din Romania AIDROM si Asociatiei Organizatia ARCA-Forumul Roman pentru Refugiati si Migranti, d-nul Cristian Peter Teodorescu respectiv d-nul Razvan Samoila:

· in apartamentele nr. 1, 2 si 3 situate in Timisoara str. Gheorghe Sincai nr. 9, functioneaza Centrul de Consiliere a Persoanelor in Situatie de Risc AIDROM Timisoara, apartamentele fiind folosite exclusiv de Asociatia Ecumenica a Bisericilor din Romania AIDROM in vederea implementarii impreuna cu Asociatia Organizatia ARCA Forumul Roman pentru Refugiati si Migranti, organizatie partener, a doua proiecte finantate prin fonduri europene;

· toate activitatile desfasurate in apartamentele nr. 1, 2 si 3 situate in Timisoara str. Gheorghe Sincai nr. 9, constau in servicii sociale (consiliere, informare, asistenta materiala si cazare pentru categorii sociale vulnerabile) furnizate cu titlu gratuit beneficiarilor proiectelor asociatiei (solicitanti de azil, resortizanti ai tarilor terte, victime ale traficului de persoane, persoane in situatie de risc).

Aratam ca, in vederea verificarii indeplinirii conditiilor necesare pentru acordarea scutirii de la plata impozitului aferent cladirii situate in Timisoara, str. Ghe Sincai, nr 9, ap 1, 2, 3, în temeiul art.250 alin.(1) pct.19 din Legea nr.571/2003, organul fiscal a procedat la efectuarea unei cercetari la fata locului, respectiv la cladirea situata in Timisoara, str. Ghe Sincai, nr 9, ap 1, 2, 3,  in baza art.57 din OG nr.92/2003 privind Codul de procedura fiscala si art. 5 din anexa nr. 6 la Hotararea Consiliului Local nr. 285/30.05.2013. 
Potrivit procesului-verbal incheiat in data de 04.03.2014, ca urmare a efectuarii cercetarii la fata locului, toate spatiile cladirii situate in Timisoara, str. Ghe Sincai, nr 9,  ap 1, 2, 3 ”se desfasoara activitati cu caracter exclusiv social, beneficiarii fiind solicitantii de azil”
Avand in vedere cele prezentate mai sus, consideram ca, cladirea situata in Timisoara str. Ghe Sincai, nr 9, ap 1, 2, 3, aflata in proprietatea Asociatia Ecumenica a Bisericilor din Romania-AIDROM, se incadreaza in dispozitiile art. 1 din anexa nr. 6 la Hotararea Consiliului Local nr. 285/30.05.2013, privind stabilirea impozitelor şi taxelor locale în Municipiul Timişoara pentru anul 2014. 
Mentionam faptul ca, impozitul pe cladiri aferent apartamentelor in cauza, datorat bugetului local al municipiului Timisoara pentru anul fiscal 2014 este in cuantum total de 2.778 lei respectiv: 926 lei reprezentand impozit aferent apartamentului nr. 1; 926 lei reprezentand impozit aferent apartamentului nr.2 si  926 lei reprezentand impozit aferent apartamentului nr.3.
Avand in vedere cele prezentate mai sus,  in baza prevederilor art. 250 alin. (1) pct. 19 din Legea nr.571/2003 si prevederilor anexei nr. 6 la Hotararea Consiliului Local nr. 285/30.05.2013, privind stabilirea impozitelor şi taxelor locale în Municipiul Timişoara pentru anul 2014,
PROPUNEM:

Acordarea scutirii de la plata impozitului pe cladiri aferent cladirii situate in Timisoara, str. Ghe. Sincai, nr 9,  ap 1, 2, 3, datorat bugetului local al Municipiului Timisoara pentru anul fiscal 2014, Asociatia Ecumenica a Bisericilor din Romania-AIDROM,, cu sediul in Bucuresti, sector 2, str. Halmeu nr.12, CIF5197532.

